**ELŐTERJESZTÉS**

**Velem községi Önkormányzat Képviselő-testülete**

**2019. november 26-i ülésének**

**2. napirendi pontjához**

**BESZÁMOLÓ**

**Velem községi Önkormányzat gazdálkodásának**

**2019. III. negyedévi teljesítéséről**

Velem községi Önkormányzat Képviselő-testületének a 2019. évi költségvetésről szóló 2/2019. (II. 16.) számú rendeletében foglalt előirányzatok teljesítéséről szóló beszámoló a következőket tartalmazza:

**Bevételi források és azok tejesítése**

Az önkormányzat 2019. III. negyedévi bevételeit – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési bevételek*

**1. Működési célú támogatások államháztartáson belülről**

Központilag szabályozott bevételek(jogcímenként a 2. mellékletben) teljesítése összességében 77,12%-os, a támogatások a törvény szerinti ütemezésben, illetve a megítélt többlet támogatások alapján érkeznek.

Az egyéb működési célú támogatások államháztartáson belülről teljesítése 1 790 431 Ft.

**2. Közhatalmi bevételek**

A helyi adó és az egyéb közhatalmi bevételek teljesítése 91,84%-os, mivel a legtöbb adónemnél az elvárt befizetés megérkezett, az iparűzési adófeltöltési kötelezettség december 20-ig esedékes, így év végéig a tervezett bevétel várhatóan teljesülni fog.

**3. Működési bevételek** teljesülése 32,51%-os.

A bevételek alakulását az októberben megrendezendő Velemi Gesztenyenapok befolyásolja, ezért a teljesítés az III. negyedév végéig elmarad az időarányostól.

Összességében a működési célú költségvetési bevételek közel időarányosnál alacsonyabb teljesítést (59,82%) mutatnak.

*Felhalmozási célú költségvetési bevételek (címenként részletesen a 3. mellékletben)*

**4. Felhalmozási célú támogatások államháztartáson belülről**

Teljesítés 95,90 %-os volt.

**5. Felhalmozási célú átvett pénzeszközök** között lakossági hozzájárulás nem érkezett, itt a teljesítés 0,00%.

Összességében a felhalmozási költségvetési bevételek a fentiekben részletezett okokból (95,62%) teljesítést mutatnak.

*Finanszírozási bevételek*

Jelenleg folyószámla hitelkerettel az önkormányzat nem rendelkezik és egyéb külső forrás bevonására sem került sor.

A belső finanszírozás bevételeiben az előző évi maradvány igénybevétele szerepel, a zárszámadáskor elfogadott összegben.

***Összességében*** az önkormányzat 2019. III. negyedévi bevételei 241 097 416 Ft-ot tettek ki, a teljesítés aránya 88,37%.

**Kiadások alakulása**

Az önkormányzat 2019. III. negyedévi kiadásait – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési kiadások*

**6. A működési célú kiadási előirányzatok** (személyi juttatások, munkaadói járulékok, dologi kiadások, ellátottak juttatásai, egyéb működési célú kiadások) mindegyike némileg időarányos alatti teljesítést mutat.

Összességében a működési célú költségvetési kiadások teljesítése 51,65%-os.

*Felhalmozási célú költségvetési kiadások (címenként részletesen az 4. mellékletben)*

**7. Beruházások és felújítások**

Az III. negyedév végéig az Önkormányzat a Kossuth utca 8-ban és a Hivatal épületében felújítási munkálatokat végeztünk. Elindult a TOP-Barangolás pályázat is. A beruházások összességében 1,62%-os, a felújítások pedig a fentiek miatt 7,19%-os teljesítést mutatnak.

A TOP pályázat keretében még nem indult el a Kőszeg-hegyaljai csapadékvíz elvezetési rendszer kiépítése.

**8. Egyéb felhalmozási célú kiadások**

Teljesítés 20,44 %-os.

Összességében a felhalmozási költségvetési kiadások a fentiekben részletezett okokból időarányos alatti (5,58%) teljesítést mutatnak.

*Finanszírozási kiadások*

A finanszírozási kiadások (872 587 Ft) között az előző év végén kapott központi támogatás előlegének elszámolása szerepel.

***Önkormányzati szinten*** a kiadások III. negyedévi teljesülése időarányos alatti (20,68%-os), főként a felhalmozási célú előirányzatok teljesítési aránya miatt.

***Összegezve*** az önkormányzat III. negyedévi gazdálkodását a bevételek teljesülése 241 097 416 Ft volt, amely elegendő forrást biztosított a kiadások teljesítéséhez (56 408 655 Ft).

Velem, 2019. november 22.

**A polgármester nevében:**

**Cserkutiné Stipsics Edina sk.**

pénzügyi és gazdálkodási osztályvezető

****



**HATÁROZATI JAVASLAT**

Velem községi Önkormányzatának Képviselő-testülete az önkormányzat 2019. III. negyedévi gazdálkodásáról szóló beszámolóját elfogadja.

Felelős: Bakos László polgármester

Határidő: azonnal